# אהרון שמי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אהרון (ג'ימי) שמי (29 במאי, 1926 -19 באוקטובר, 1948), לוחם פלמ"ח וצה"ל שנפל במלחמת העצמאות. עליו נכתב ספר ההנצחה "חברים מספרים על ג'ימי" שהיה לו השפעה גדולה במדינת ישראל של שנות החמישים והשישים.

אהרון שמי נולד ב-1926 בחיפה. לצד לימודיו החל לעבוד בחקלאות, תחום אותו אהב ובו שאף לעסוק גם בעתיד. כמו כן עסק בציור קריקטורות, בכתיבת שירים ובנגינה. ב-1945 הצטרף להכשרה מגוייסת של הפלמ"ח בקיבוץ נען והשתתף בפעולות חבלה כנגד הבריטים, בהם פיצוץ גשר עזה. סיים קורס מפקדים והוסמך כמפקד מחלקה בפלמ"ח. הוא הדריך בבית הערבה ובקורסי חבלנים. נפצע פעמיים, בין היתר נחלץ מהתהפכות ג'יפ בוער, וחזר להכשרה לאחר שהחלים. הוא עלה להתיישבות בקיבוץ חוקוק ונהיה חבר הקיבוץ.

במלחמת העצמאות נתמנה שמי למפקד פלוגה בחטיבת הראל ונלחם בקרבות הקשים על הדרך לירושלים ובסביבותיה. בין היתר פיקד על פעולת חבלה בכביש ירושלים-יריחו, כאשר כל השטח משני צדי הכביש היה בידי הלגיון הערבי. הוא תכנן את הקרב בהרי יהודה בו נכבש השביל המוליך לכפר עציון. עם נסיגת הערבים בקרב זה, נפל שמי כתוצאה מפגיעת ירי. הוא נקבר בבית הקברות הצבאי בקרית ענבים.

## [עריכה] "חברים מספרים על ג'ימי"

בשנת 1952 הוציאו הוריו את ספר ההנצחה "חברים מספרים על ג'ימי", בו נאספו חלק ממכתביו וחבריו העלו את דמותו בסיפורים מימי הפלמ"ח וקרבות מלחמת העצמאות. הוא נחשב לספר ההנצחה הראשון שהוצא במדינת ישראל ונודע לו השפעה רבה על בני הנוער של שנות החמישים והשישים, בתארו את דמות ה"צבר" הגיבור. חלקים ממנו הוקראו לרוב בתנועות הנוער ובטקסי יום הזיכרון, ומאוחר יותר הוכנסו גם למקראות הספרות של בתי הספר. ספר זה זכור לרבים שגדלו בארץ באותה התקופה. העיתונאי אמנון דנקנר אף הגדירו כ"ספר שעיצב דור".

## [עריכה] לקריאה נוספת

חברים מספרים על ג'ימי, הוצאת אריאל, 2000 (הוצאה מחודשת)

## [עריכה] קישורים חיצוניים

סיפור חייו של אהרון שמי באתר "נזכור את כולם" של משרד הביטחון

מקור: http://he.wikipedia.org../../../%D7%90/%D7%94/%D7%A8/%D7%90%D7%94%D7%A8%D7%95%D7%9F_%D7%A9%D7%9E%D7%99.html

קטגוריות: חללי צה"ל | חיילי צה"ל | לוחמי הפלמ"ח

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש